PATVIRTINTA

Varėnos „Pasakos“ vaikų lopšelio-darželio

Direktoriaus 2021 m. rugpjūčio 31 d. įsakymu Nr. V-1-43

**VAIKŲ SAUGOS IR SVEIKATOS UŽTIKRINIMO LAUKO DARŽELIO GRUPĖJE TVARKOS APRAŠAS**

**I SKYRIUS**

**BENDROSIOS NUOSTATOS**

1. Vaikų saugos ir sveikatos užtikrinimo Lauko darželio grupėje (toliau – Darželis) tvarkos aprašas (toliau – Aprašas) reglamentuoja vaikų sveikatos priežiūros ir saugumo užtikrinimo tvarką.

2. Aprašas parengtas vadovaujantis LR Švietimo įstatymu, LR Vaiko teisių apsaugos pagrindų įstatymu 2017 m. rugsėjo 28 d. Nr. XIII\_643, LR Sveikatos apsaugos ministro 1999 m. gruodžio 16 d. įsakymu Nr. 552 ,,Dėl asmens sveikatos paslapties kriterijų patvirtinimo‘‘, Lietuvos higienos norma HN 75:2016 ,,Įstaiga, vykdanti ikimokyklinio ir priešmokyklinio ugdymo programą. Bendrieji sveikatos saugos reikalavimai‘‘, LR Sveikatos apsaugos ministro įsakymu ,,Dėl LR Sveikatos apsaugos ministro 2009 m. vasario 3 d. įsakymo Nr. V-58 ,,Dėl sveikatos priežiūros ikimokyklinio ugdymo įstaigose tvarkos aprašo ir vaikų sveikatos priežiūros ikimokyklinio ugdymo įstaigose rekomendacijų patvirtinimo“ pakeitimo 2014 m. sausio 27 d. Nr. V-124 ir kitais Lietuvos Respublikos Sveikatos apsaugos ir Švietimo ministrų įsakymais ir vaikų sveikatos priežiūros ikimokyklinio ugdymo įstaigose rekomendacijomis.

**II SKYRIUS**

**VAIKŲ SVEIKATOS PRIEŽIŪRA IR SAUGUMO UŽTIKRINIMAS**

3. Priimant vaiką į įstaigą ir vėliau kiekvienais metais tėvai (globėjai) turi pateikti vaiko sveikatos pažymėjimą (forma Nr. 027-1/a).

4. Draudžiama priimti sergančius ar (ir) turinčius akivaizdžių užkrečiamųjų ligų požymių vaikus (karščiuoja, skundžiasi skausmu, viduriuoja, vemia, kosti, kasosi, yra išskyrų iš nosies ar išberti ir kt.), taip pat įtariant pedikuliozę.

5. Po ligos vaikas priimamas į ugdymo įstaigą tėvams (globėjams) parašius dėl ko vaikas nelankė ugdymo įstaigos.

6. Aktyvi fizinė veikla turi būti organizuojama kasdien, atsižvelgiant į vaikų amžių ir sveikatos būklę. 7. Priimant vaikus į darželį direktorius supažindina tėvus su sutartyje keliamais reikalavimais.

8. Visi Darželio darbuotojai, pedagogai, specialistai yra atsakingi už jiems patikėtų vaikų gyvybę, sveikatą ir saugumą, jų darbo grafike nurodytu laiku:

8.1. Ikimokyklinio ugdymo mokytojas (Auklėtojas)(toliau – Auklėtojas) kas rytą sutinka ir priima kiekvieną vaiką, kurį atveda tėvai (globėjai, įtėviai).

8.2. Draudžiama vaikus palikti vienus be suaugusių asmenų priežiūros nuo jų paėmimo iš tėvų (globėjų, įtėvių) iki atsiėmimo.

9. Dalyvauti išvykose, turizmo renginiuose, jeigu kitaip nenumatyta priėmimo į darželį sutartyje, vaikai gali tik gavus raštišką tėvų (globėjų) sutikimą, vadovaujantis direktoriaus įsakymu patvirtinta renginių organizavimo tvarka.

10. Darželio darbuotojai privalo laiku (žodžiu ar raštu) informuoti direktorių apie situaciją darbo vietoje ar kitose įstaigos vietose, kuri, jų įsitikinimu, gali kelti pavojų vaikų saugai ir sveikatai, taip pat apie vaikų saugos ir sveikatos reikalavimų pažeidimus, kurių patys pašalinti negali ar nesugeba.

11. Darželio darbuotojai privalo suteikti vaikui reikiamą pagalbą, pastebėjus jo atžvilgiu smurto, prievartos, seksualinio ar kitokio pobūdžio išnaudojimo apraiškas, apie tai pranešant įstaigos direktoriui, jam nesant – direktoriaus pavaduotojui ugdymui.

12. Darželio darbuotojai privalo užtikrinti vaikų veiklos ir poilsio režimą, laikytis dienos ritmo rėžimo.

13. Darželio grupės patalpos atrakinamos 7.30 val., užrakinamos 18.00val.

14. Vaiką į darželį atveda ir pasiima tėvai (globėja, įtėviai) arba pilnamečiai asmenys, turintys raštišką tėvų (globėjų, įtėvių) sutikimą. Pedagogams ar darbuotojams draudžiama atiduoti vaikus jaunesniems nei 14 metų asmenims, kurie nenurodyti tėvų prašymuose, neblaiviems, apsvaigusiems, keliantiems įtarimą asmenims.

**III SKYRIUS**

**KIEME UGDOMŲ VAIKŲ SAUGUMO UŽTIKRINIMO VEIKSMŲ PLANAS**

15. Darželio darbininkas rytais atrakina Darželio vartus, apžiūri ir sutvarko teritoriją.

16. Į Darželio teritoriją leidžiama įvažiuoti tik tiekėjų ir specialiųjų tarnybų transportui.

17. Darželio darbuotojai, pastebėję svetimus asmenis įstaigos kieme, privalo informuoti įstaigos administracijos darbuotojus arba paprašyti juos palikti darželio teritoriją.

18. Ikimokyklinio ugdymo mokytojo (Auklėtojo) padėjėja (toliau – Padėjėja) palydi vaikus į kiemą, būna lauke kartu su vaikais ir padeda jiems sugrįžti į grupę. Atvykus naujam vaikui, jo adaptaciniu laikotarpiu, padeda grupės Auklėtojai jį prižiūrėti kieme.

19. Lauko darželio grupės vaikams, didžiąją dienos dalį praleidžiantiems lauke, atsiradus pavojingoms meteorologinėms sąlygoms (liūtis, stiprus vėjas, kruša, perkūnija, didelis šaltis, pūga, kaitra, tiesioginiai saulės spinduliai) veiklą tęsti grupėje.

20. Tėvams pasiimant vaikus, grupių Auklėtojos su vaikų tėvais bendrauja trumpai ir dalykiškai, išlaikant saugų atstumą. Pokalbiams skiriamas nekontaktinių valandų laikas.

**IV SKYRIUS**

**DARBUOTOJŲ VEIKSMAI SUNEGALAVUS VAIKUI**

21. Vaikui sunegalavus įstaigoje ar įvykus nelaimingam atsitikimui, darbuotojas nedelsdamas apie vaiko sveikatos būklę informuoja direktorių ir tėvus (globėjus, įtėvius) bei įstaigos Visuomenės sveikatos specialistą. Jei reikia, kviečiama greitoji medicininė pagalba (112).

22. Sunegalavęs vaikas paguldomas ramioje vietoje ir stebimas iki atvyks jo tėvai (globėjai, įtėviai).

23. Jei kyla įtarimų, kad vaikas serga užkrečiamąja liga, jis atskiriamas nuo kitų vaikų ir stebimas iki atvyks jo tėvai (globėjai, įtėviai).

24. Susirgimų užkrečiamosiomis ligomis bei karantino atveju grupėje atliekamas grupės dezinfekavimas pagal galiojančius OV higienos normos reikalavimus. Patalpose, kuriose lankėsi sergantis Asmuo, atliekama dezinfekcija vadovaujantis Sveikatos apsaugos ministerijos pateiktomis Rekomendacijomis sveikatos priežiūros įstaigų patalpų ir ne sveikatos priežiūros įstaigų patalpų dezinfekcijai (kai galimas užteršimas SARS-COV-2 virusu) bei Rekomendacijomis dėl aplinkos valymo ir dezinfekcijos, esant nepalankiai COVID-19 situacijai;

25. Vaiko tėvai (globėjai, įtėviai) ar jų raštu įgaliotas asmuo privalo pasiimti vaiką iš įstaigos, jei:

25.1. vaikui nustatomi ūmių užkrečiamųjų ligų požymiai (karščiuoja, skundžiasi skausmu, viduriuoja, vemia, ūmiai kosėja, yra pūlingų išskyrų iš nosies);

25.2. apžiūros metu randama utėlių ar glindų;

25.3. vaiko liga riboja jo dalyvavimą grupės veikloje;

25.4. vaiko būklė reikalauja didesnės darbuotojų kompetencijos, negu jie gali suteikti, nepažeisdami kitų vaikų interesų;

25.5. vaiko liga kelia pavojų kitų vaikų ir darbuotojų sveikatai.

26. Po ligos vaiką atvesti į ugdymo įstaigą tėvams (globėjams, įtėviams) parašius dėl ko vaikas nelankė ugdymo įstaigos.

27. Grupėje privalo būti sukomplektuoti pirmosios pagalbos rinkiniai.

**V SKYRIUS**

**VAIKŲ, SERGANČIŲ LĖTINĖMIS NEINFEKCINĖMIS LIGOMIS, KURIEMS REIKIA VARTOTI VAISTUS PAGAL GYDYTOJO REKOMENDACIJAS, VAISTŲ ADMINISTRAVIMO TVARKA**

28. Jei lankančiam Darželį vaikui yra gydytojo paskirti vaistai, kuriuos reikia vartoti tuo metu, kai vaikas būna ikimokyklinio ugdymo mokykloje, turi būti:

28.1. raštiškas tėvų (globėjų, įtėvių) sutikimas leidžiantis įstaigai administruoti vaistų vartojimą ir atsakomybės prisiėmimas;

28.2. gydytojo vaisto recepto kopija;

28.3. pagal gydytojo rekomendacijas parengtas ir su tėvais (globėjais, įtėviais) suderintas vaisto vartojimo administravimo planas: vaistas, dozė, vartojimo tvarkaraštis, vartojimo būdas, galimi pašaliniai efektai. Tėvai (globėjai, įtėviai) vaiko vaistus turi pateikti Visuomenės sveikatos specialistui originalioje pakuotėje su informaciniu lapeliu. Ant pakuotės turi būti užrašyta vaiko, kuriam skirti vaistai, vardas ir pavardė. Pirma vaisto dozė turėtų būti suvartota vaikui esant namie. Vaistus vaikui ikimokyklinėje ugdymo įstaigoje turi suduoti atėję vaiko tėvai (globėjai, įtėviai).

**VI SKYRIUS**

**VAIKŲ APŽIŪROS DĖL ASMENS HIGIENOS, PEDIKULIOZĖS IR NIEŽŲ TVARKA**

29. Gautas išankstinis tėvų (globėjų) sutikimas (sutarties šalių įsipareigojimai) atlikti vaiko apsikrėtimo utėlėmis (pedikulioze) patikrinimą darželyje, sudaro prielaidas įstaigos Visuomenės sveikatos biuro specialistui tikrinti vaiko švarą, bet kuriuo vaiko buvimo darželyje metu.

30. Radus pedikuliozės sukėlėjų (glindų ar utėlių) informuojama darželio administracija ir tėvai (globėjai, įtėviai), kurie turi nedelsdami pasiimti vaiką iš darželio ir sutvarkyti vaiko galvą. Atvesti vaiką į Darželį galima tik visiškai išnaikinus pedikuliozės sukėlėjus.

31. Atliekamas visos grupės vaikų galvos patikrinimas (jį vykdo Visuomenės sveikatos specialistas).

32. Atmintinė apie pedikuliozę talpinama grupės skelbimų lentoje.

33. Pakartotinas patikrinimas dėl pedikuliozės atliekamas pradėjus lankyti įstaigą (patikrą atlieka Visuomenės sveikatos specialistas).

34. Pokalbiai su vaiko tėvais (globėjais, įtėviais) ir vaiku yra korektiški, konfidencialūs, suteikiant galimybę apsaugoti jį nuo viešo izoliavimo, pažeminimo ir kitų neigiamų pasekmių.

**VII SKYRIUS**

**PIRMOS PAGALBOS ORGANIZAVIMO TVARKA**

35. Įvykus nelaimei, vaikus prižiūrintis pedagogas ar Visuomenės sveikatos specialistas turi suteikti nukentėjusiam vaikui pirmąją pagalbą. Jei reikalinga neatidėliotina medicinos pagalba – iškviesti greitąją medicininę pagalbą.

36. Apie įvykusį nelaimingą atsitikimą pedagogas privalo pranešti direktoriui ar direktoriaus pavaduotojui ugdymui ir vaiko tėvams (globėjams, įtėviams). Pedagogai grupėse turi turėti tėvų (globėjų, įtėvių) gyvenamos vietos adresus, e-paštus ir telefonų numerius.

37. Nelaimingo atsitikimo aplinkybes ir priežastis ištiria ir išsiaiškina direktoriaus įsakymu patvirtinta komisija nelaimingiems atsitikimams tirti.

38. Reikalui esant pedagogas, direktorius ar Visuomenės sveikatos specialistas privalo palydėti nukentėjusį vaiką į gydymo įstaigą.

39. Darželio Visuomenės sveikatos biuro specialistas privalo:

39.1. reguliariai prižiūrėti ir papildyti pirmos pagalbos rinkinius grupėse. Pirmos pagalbos rinkinys turi būti vaikams nepasiekiamoje vietoje, o rinkinio priemonės – galiojančias terminais;

39.2. Stebėti ar pedagogai išklausę pirmos pagalbos mokymo kursus.

**VIII SKYRIUS**

**BAIGIAMOSIOS NUOSTATOS**

40. Už vaikų saugos ir sveikatos užtikrinimo tvarkos vykdymą savo darbo valandomis atsako Visuomenės sveikatos specialistas. Jam nesant – direktoriaus pavaduotojas ugdymui.

41. Tvarkos vykdymą koordinuoja Darželio direktorius.